ПРОТОКОЛ №14
ОТ ЗАСЕДАНИЕ НА КОМИСИЯТА ПО АТЕСТИРАНЕТО 
И КОНКУРСИТЕ ПРИ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ СЪГЛАСНО §23, АЛ. 2 ОТ ПЗР НА ЗИД НА КРБ (ОБН., ДВ, БР. 106/22.12.2023 Г.), НАСРОЧЕНО НА 22.04.2024 г.

ПРИСЪСТВАТ: Драгомир Кояджиков, Вероника Имова, Олга Керелска, Стефан Гроздев, Деспина Георгиева, Владимир Руменов, Диана Добрева, Николай Николов

Отсъстват: Атанаска Дишева, Румяна Илиева 

На заседанието присъстват: 
Антонина Попова – директор на дирекция „Конкурси на магистрати“;
Лилия Николаева – главен експерт в дирекция „Конкурси на съдии“;
Николина Георгиева – началник-отдел „Атестиране на съдии“;

Протоколирал: Илина Йосифова

След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

Включва за разглеждане в заседанието допълнителни точки Р-15, Р-16.

РАЗНИ

Р-1. ОТНОСНО: Проект на становище по чл. 169, ал. 1 от ЗСВ във връзка с чл. 55,  ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Борислава Славчева Борисова -съдия в Районен съд - Лом, във връзка с открита процедура за избор на административен ръководител - председател на Районен съд - Лом, който ще се проведе на 14.05.2024 г. 
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРИЕМА становището за притежаваните професионални качества на Борислава Славчева Борисова - съдия в Районен съд - Лом. 

1.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1 на Борислава Славчева Борисова - съдия в Районен съд - Лом, за запознаване.

1.3. ПРЕДОСТАВЯ становището по т. 1.1 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд – Лом. 

1.4. ВНАСЯ предложението за провеждане на избор в заседанието на Съдийската колегия, насрочено на 14.05.2024 г., за разглеждане и произнасяне.

Р-2. ОТНОСНО: Проекти  на становища по чл. 169, ал. 1 от ЗСВ във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - председател на Окръжен съд -  Пазарджик, във връзка с открита процедура за избор, който ще се проведе на 14.05.2024 г. 

1. Проект на становище за притежаваните професионални качества на Красимир Стефанов Комсалов - съдия в Окръжен съд - Пазарджик;  

2. Проект на становище за притежаваните професионални качества на Александър Любенов Александров - заместник на административния ръководител - заместник-председател на Окръжен съд - Пазарджик.  
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1. ПРИЕМА становището за притежаваните професионални качества на Красимир Стефанов Комсалов - съдия в Окръжен съд - Пазарджик. 

2.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1 на Красимир Стефанов Комсалов - съдия в Окръжен съд - Пазарджик, за запознаване.

1.3. ПРЕДОСТАВЯ становището по т. 2.1 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Окръжен съд – Пазарджик. 

2.4. ПРИЕМА становището за притежаваните професионални качества на Александър Любенов Александров - заместник на административния ръководител - заместник-председател на Окръжен съд – Пазарджик. 

2.5. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.4 на Александър Любенов Александров - заместник на административния ръководител - заместник-председател на Окръжен съд - Пазарджик, за запознаване.

2.6. ПРЕДОСТАВЯ становището по т. 2.4 на Съдийската колегия, на основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Окръжен съд – Пазарджик. 

2.7. ВНАСЯ предложението за провеждане на избор в заседанието на Съдийската колегия, насрочено на 14.05.2024 г., за разглеждане и произнасяне.

Р-3. ОТНОСНО: Предложение от и. ф. административния ръководител – председател на Административен съд – Добрич за трансформиране на една длъжност „заместник на административния ръководител - заместник – председател“ в една длъжност „съдия“ за заемане след встъпване на нов административен ръководител. 
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. Предлага на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), ДА ТРАНСФОРМИРА, на основание чл. 30, ал. 5, т. 4 от ЗСВ, 1 (една) длъжност „заместник на административния ръководител - заместник-председател“ на Административен съд - Добрич в 1 (една) длъжност „съдия“ в Административен съд - Добрич, считано от датата на встъпване в длъжност на новоизбрания административен ръководител - председател на Административен съд - Добрич.

3.2. Предлага на Съдийската колегия на ВСС ДА ПРЕНАЗНАЧИ,  на основание чл. 169, ал. 5 от ЗСВ, Красимира Керанова Иванова на заеманата преди избора й за административен ръководител - председател на Административен съд - Добрич, длъжност „съдия“ в Административен съд - Добрич, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност на новоизбрания административен ръководител - председател на Административен съд - Добрич.

3.3. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за разглеждане и произнасяне. 

Р-4. ОТНОСНО: Откриване на процедури за избор на административни ръководители в органите на съдебната власт.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОТКРИЕ, на основание чл. 167, ал. 2 във връзка с чл. 194а, ал. 1 от Закона за съдебната власт, процедури за избор на административни ръководители в органите на съдебната власт, както следва: 

4.1.1. Административен ръководител - председател на Административен  съд – София – област  – изтичащ мандат.

4.1.2. Административен ръководител - председател на Районен съд – Велики Преслав – изтичащ мандат.

4.1.3. Административен ръководител - председател на Районен съд –Горна Оряховица – изтичащ мандат.

4.1.4. Административен ръководител - председател на Районен съд –Кърджали – изтичащ мандат.

4.1.5. Административен ръководител - председател на Районен съд –Кубрат – изтичащ мандат.

4.2. В едномесечен срок от датата на обнародване на свободните длъжности в „Държавен вестник“ предложения за назначаване на административни ръководители на съответния орган на съдебната власт могат да се подават: в администрацията на Съдийската колегия на Висшия съдебен съвет; по електронен път с квалифициран електронен подпис на имейл адрес - vss@vss.justice.bg или чрез лицензиран пощенски оператор на адреса на Съдийската колегия на Висшия съдебен съвет - гр. София, ул. „Екзарх Йосиф“ №12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата му като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от  Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства;  документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

4.3. Решението да се обнародва в “Държавен вестник” и да се публикува на Интернет страницата на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.).

4.4. ВНАСЯ предложението по т. 4.1. в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за  разглеждане и произнасяне.

Р-5. ОТНОСНО: Определяне на изпълняващ функциите „административен ръководител - председател“ на Апелативен съд - Варна, поради изтичащ на 08.05.2024 г. мандат.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОПРЕДЕЛИ на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Ванухи Бедрос Аракелян -  административен ръководител - председател на Апелативен съд – Варна, за изпълняващ функциите „административен ръководител - председател“ на Апелативен съд - Варна, с ранг „съдия във ВКС и ВАС“, с основно месечно трудово възнаграждение съгласно Таблица  №1 на ВСС за определяне на максималните основни месечни работни заплати на съдии, прокурори и следователи, считано от 08.05.2024 г., до встъпване в длъжност на нов административен ръководител.

5.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за  разглеждане и произнасяне.

Р-6.  ОТНОСНО: Определяне на изпълняващ функциите „административен ръководител - председател“ на Окръжен съд - Варна, поради изтичащ на 20.05.2024 г. мандат.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.), ДА ОПРЕДЕЛИ на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Марин Георгиев Маринов -  административен ръководител - председател на Окръжен съд – Варна, за изпълняващ функциите „административен ръководител - председател“ на Окръжен съд - Варна, с ранг „съдия във ВКС и ВАС“, с основно месечно трудово възнаграждение съгласно Таблица  №1 на ВСС за определяне на максималните основни месечни работни заплати на съдии, прокурори и следователи, считано от 20.05.2024 г., до встъпване в длъжност на нов административен ръководител.

6.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за  разглеждане и произнасяне.

Р-7. ОТНОСНО: Предложение от административния ръководител - председател на Апелативен съд - Пловдив, за поощряване на Георги Великов Чамбов - съдия в Апелативен съд – Пловдив, с отличие „личен почетен знак първа степен - златен“, както и с парична награда, на основание чл. 303, ал. 2, т. 2, буква „а“ и чл. 303, ал. 3, т. 1 от ЗСВ.
След проведеното гласуване и при обявения резултат със 7 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО § 23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА ПООЩРИ, на основание чл. 304, ал. 1 от ЗСВ във връзка с чл. 303, ал. 2, т. 2, буква „а“ и чл. 303, ал. 3, т. 1 от ЗСВ, Георги Великов Чамбов - съдия в Апелативен съд – Пловдив, с ранг „съдия във ВКС и ВАС“,  с отличие „личен почетен знак първа степен - златен“, както и с парична награда в размер на 1500 (хиляда и петстотин) лева за проявен висок професионализъм, безупречно и образцово изпълнение на служебните задължения и високи нравствени качества.

7.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) решението по т. 7.1 да се предостави на дирекция ,,Бюджет и финанси“ , по компетентност. 

7.3. Внася предложенията в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за разглеждане и произнасяне. 

Р-8. ОТНОСНО: Предложение от административния ръководител - председател на Апелативен съд - Пловдив, за освобождаване на Георги Великов Чамбов от заеманата длъжност „съдия“ в Апелативен съд - Пловдив, на основание чл. 165, ал. 1, т. 1 от ЗСВ. 
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.) ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, Георги Великов Чамбов от заеманата длъжност „съдия“ в Апелативен съд Пловдив, с ранг „съдия във ВКС и ВАС“, считано от 13.05.2024 г. 

8.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за разглеждане и произнасяне. 

Р-9. ОТНОСНО: Предложение от административния ръководител - председател на Окръжен съд – Търговище, за поощряване на Анна Стефанова Димитрова – съдия в  Районен съд - Търговище, с отличие „личен почетен знак първа степен - златен“, както и с парична награда, на основание чл. 303, ал. 2, т. 2, буква „а“ и  чл. 303, ал. 3, т. 1 от ЗСВ. 
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

9.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО § 23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) ДА ПООЩРИ, на основание чл. 304, ал. 1 от ЗСВ във връзка с чл. 303, ал. 2, т. 2, буква „а“ и чл. 303, ал. 3, т. 1 от ЗСВ, Анна Стефанова Димитрова - съдия в Районен съд – Търговище, с ранг „съдия във ВКС и ВАС“  с отличие „личен почетен знак първа степен - златен“, както и с парична награда в размер на 1500 (хиляда и петстотин) лева за проявен висок професионализъм, безупречно и образцово изпълнение на служебните задължения и високи нравствени качества.

9.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (ОБН. ДВ, бр. 106/22.12.2023 г.) решението по т. 9.1 да се предостави на дирекция ,,Бюджет и финанси“ , по компетентност. 

9.3. Внася предложенията в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за разглеждане и произнасяне. 

Р-10. ОТНОСНО: Освобождаване на Анна Стефанова Димитрова от заеманата длъжност „съдия“ в Районен съд – Търговище, на основание чл. 165, ал. 1, т. 1 от ЗСВ.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

10.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ, СЪГЛАСНО §23, АЛ. 2 ОТ ПЗР НА ЗИД НА КРБ (обн. ДВ, бр. 106/22.12.2023 г.) ДА ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, Анна Стефанова Димитрова от заеманата длъжност „съдия“ в Районен съд Търговище, с ранг „съдия във ВКС и ВАС“, считано от 19.05.2024 г. 

10.2. ВНАСЯ предложението в заседанието на Съдийската колегия на Висшия съдебен съвет, изпълняваща функциите на Висш съдебен съвет, съгласно §23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), насрочено за 23.04.2024 г., за разглеждане и произнасяне. 

Р-11. ОТНОСНО: Тълкувателно решение №3/11.04.2024 г. по тълк.дело №3/2023 г. на Общото събрание на колегиите на Върховния административен съд. 
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

11. Приема за сведение тълкувателно решение №3/11.04.2024 г. по тълкувателно дело №3/2023 г. на Общото събрание на колегиите на Върховния административен съд. 

Р-12. ОТНОСНО: Извлечение от Протокол №1 от 18.03.2024 г. от заседание на Комисията по правни въпроси към СК на ВСС, изпълняваща функциите на ВСС, съгласно §23, ал.2 от ПЗР на ЗИД на КРБ във връзка със Закона на съдебната власт, публикуван за обществени консултации.
След проведеното гласуване и при обявения резултат с 6 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

12.1. В чл. 319, ал. 1 изразът „оценява“ да се замени с израза „ извършва комплексна преценка на...“, след израза „последното атестиране“ съюзът „и“ да се заличи и вместо него да се постави „запетая“, след израза „Висшия съдебен съвет“ запетаята да бъде заменена със съюза „и“, след израза „кадровото им дело“ да се допълни „както и“ и чл. 319, ал. 1, изр. 1-во да придобие следната редакция: 
 (1) Конкурсната комисия извършва комплексна преценка на професионалните качества на кандидатите за повишаване и преместване според резултатите от последното атестиране, проверки от по-горестоящите органи на съдебната власт и от Инспектората към Висшия съдебен съвет и данните от кадровото им дело, както и преценка на четири съдебни акта, които са влезли в сила и преминали инстанционен контрол - в конкурса за повишаване и преместване на съдии, или четири разгледани и приключили дела и преписки – в конкурса за повишаване и преместване на прокурори и следователи. 
В Чл. 319, ал. 2, изразът: „Конкурсната комисия извършва комплексна преценка на качествата на кандидата въз основа на данните по ал. 1“ да се заличи, след израза: „според фактическите данни от атестацията“ да се добави: „всеки от членовете на конкурсната комисия“,  след израза: „задоволителна атестационна оценка“ да се добави „с точност до 0,25 стотни“ и се добавя изречение 2-ро със следното съдържание: „Оценката се формира като средноаритметична величина от оценката по изречение първо и оценките по другите критерии по ал.1 и чл. 319, ал. 2 да придобие следната редакция: 
  	(2) Според фактическите данни от атестацията всеки от членовете на конкурсната комисия поставя оценка между 5,50 и 6,00 при много добра атестационна оценка, между 5,00 и 5,50 при добра атестационна оценка, между 4,50 и 5,00 при задоволителна атестационна оценка, с точност до 25 стотни, след което поставя обща оценка по шестобалната система. Оценката се формира като средноаритметична величина от оценката по изречение първо и оценките по другите критерии по ал. 1. 

В чл. 319, ал. 3 изречението: „Крайната оценка от писмената част на конкурса се формира като средноаритметична от оценката по ал. 1 и от оценката на писмения изпит.“ да се замени с изречението: „До по-нататъшно участие в конкурсната процедура се допускат кандидати, получили оценка не по-ниска от много добър „4,50““, а изречение 2-ро в чл. 316, ал. 5 да се заличи.

В чл. 319 да се създаде нова ал. 4 със следното съдържание:
	(4) Оценката за професионалните качества се формира като средноаритметична от оценката по ал. 2 и оценката от ал. 3. 

В чл. 319, ал. 4, 5, 6, 7, 8, 9, 10 и 11 да станат съответно 5, 6, 7, 8, 9, 10, 11 и 12, ал. 5 да се допълни с израза „като всеки от членовете поставя оценка по шестобалната система с точност до 25 стотни“, досегашната ал. 12 да се заличи.  
В чл. 319, ал. 7 (предишна ал. 6) изразът „ал. 1, 2 и 5“ се заменя с „ал. 4 и ал. 5“.
В чл. 319, ал. 8 (предишна ал. 7) думата „назначава“ да се замени с „класира“.
В чл. 319, ал. 12 (предишна ал. 11) да стане ал. 10. В чл. 319, ал. 12 (предишна ал. 10)  след „приема решение“ се добавя: „за назначаване по поредността на класирането, до попълването на местата“. Да се създаде изречение второ със следното съдържание: „Решението може да се обжалва по реда на чл. 314.“
	
Член 319 да придобие следната редакция:
Чл. 319. (1) Конкурсната комисия извършва комплексна преценка на професионалните качества на кандидатите за повишаване и преместване според резултатите от последното атестиране, проверки от по-горестоящите органи на съдебната власт и от Инспектората към Висшия съдебен съвет и данните от кадровото им дело, както и преценка на четири съдебни акта, които са влезли в сила и преминали инстанционен контрол - в конкурса за повишаване и преместване на съдии, или четири разгледани и приключили дела и преписки – в конкурса за повишаване и преместване на прокурори и следователи. Два от актовете се избират от конкурсната комисия на случаен принцип и два акта, преминали инстанционен контрол, се представят от кандидата. 
	(2) Според фактическите данни от атестацията всеки от членовете на конкурсната комисия поставя оценка между 5,50 и 6,00 при много добра атестационна оценка, между 5,00 и 5,50 при добра атестационна оценка, между 4,50 и 5,00 при задоволителна атестационна оценка, с точност до 25 стотни, след което поставя обща оценка по шестобалната система. Оценката се формира като средноаритметична величина от оценката по изречение първо и оценките по другите критерии по ал. 1.
	 (3) В случаите по чл. 316, ал. 5 конкурсната комисия проверява познанията на кандидата за заемане на длъжност в друг по вид орган на съдебната власт чрез полагане на писмен изпит по конспект, като всеки от членовете поставя оценка по шестобалната система с точност до 25 стотни, като общата оценка се формира като средноаритметична с точност до 0,01 от оценките, поставени от всеки един от членовете на конкурсната комисия. До по-нататъшно участие в конкурсната процедура се допускат кандидати, получили оценка не по-ниска от много добър „4,50“.
	(4) Оценката за професионалните качества се формира като средноаритметична от оценката по ал. 2 и оценката от ал. 3. 
	(5) Кандидатите, получили оценка на професионалните им качества, не по-ниска от много добър „4,50“ се допускат до събеседване. Събеседването се провежда по практически правни въпроси, не по-рано от 7 дни от обявлението на оценките на кандидатите като всеки от членовете поставя оценка по шестобалната система с точност до 25 стотни.
	(6) Конкурсната комисия оценява професионалните качества, познания и постижения на кандидатите по критерии, определени в наредбата по чл. 323, ал. 9.
	(7) Класирането на кандидатите се извършва от конкурсната комисия чрез подреждането им според резултата, който се образува като средно аритметична величина от вече поставените оценки по ал. 4 и ал. 5.
	(8) При еднакви оценки се класира кандидатът с по-дълъг стаж в съответната система на органите на съдебната власт, а при равен стаж в съответната система на органите на съдебната власт - този с по-дълъг общ юридически стаж. При равен юридически стаж се класира кандидатът с по-високи оценки от държавните изпити за придобиване на висше образование по специалност „право“. 
	(9) Конкурсната комисия изготвя протокол за класиране на кандидатите заедно с мотивирано становище и изпраща резултатите от класирането, заедно с цялата конкурсна документация на Висшия съдебен съвет, съответно на Висшия прокурорски съвет. 
	(10) Резултатите от класирането се обявяват на интернет страницата на Висшия съдебен съвет, съответно на Висшия прокурорски съвет.
	(11) Комисията по професионална етика към Висшия съдебен съвет, съответно Комисията по професионална етика към Висшия прокурорски извършва преценка за притежаваните нравствени качества от първите трима кандидати за всяка длъжност и изготвя становище за всеки кандидат въз основа на документите, представени от кандидата и документите, съдържащи се в кадровото му дело относно резултатите от проверките на Инспектората към Висшия съдебен съвет, поощренията и наказанията, сигналите за нарушение на правилата за професионална етика на съдиите, прокурорите и следователите. 
	(12) Висшият съдебен съвет, съответно Висшият прокурорски съвет приема решение за назначаване по поредността на класирането, до попълването на местата. Решението може да се обжалва по реда на чл. 314.
	Мотиви: Постигане на по-голяма яснота, прецизност, доколкото чл. 319 е неясно формулиран по отношение на механизма за формирането на оценките и компонентите на класирането.
	
	12.2. Да се запази досегашният ред на обжалване пред Върховния административен съд на решенията по конкурсните процедури. 
	Мотиви: С въведения в чл. 314 съдебен контрол от смесени състави, би се достигнало по недопустим начин участието на съдии в „двойно“ качество – от една страна като част от орган, който ще следва да взема решения, предвид предложения механизъм и роля на Общите събрания в конкурсите за повишаване във ВКС и ВАС, и от друга страна като арбитри в евентуална съдебна процедура при обжалване на конкурсна процедура. 

12.3. Чл. 320 да отпадне изцяло.
Мотиви: Текстът на чл. 320 е неясен. Практически чл. 320 е излишен и следва да бъде заличен, доколкото освен неясноти, преповтаря по смисъл чл. 319.
 Разпоредбата възпроизвежда стария текст на закона, касаещ конкурса за повишаване и не кореспондира с новата уредба, дадена в чл. 319,  предвиждаща вече един конкурс за повишаване и преместване.
Критериите за класиране не съответстват на критериите за оценяване, разписани в чл. 319, където оценяването е въз основа на 4 акта, а не на 4 дела или преписки. 

12.4. Разпоредбата на чл. 321 е неясна и с нея се въвежда различен подход и уредба на конкурсите за кариерно израстване на магистратите за ВКС и ВАС, различен от този, предвиден за другите нива.
Мотиви: Остава неясно какво се случва с останалите кандидати – участници в конкурсната процедура, които не попаднат в предложението на конкурсната комисия до общото събрание – тяхното участие прекратява ли се и следва ли ВСС да се произнесе с решение за неназначаването им респ. неповишаване. С предложените текстове се въвеждат механизми, стандарти и подходи, различни от регламентираните при конкурсите за повишаване и преместване за останалите нива.  Възложените на Общите събрания на съответните колегии във ВКС правомощия обезсмислят голяма част от дейността на конкурсните комисии, с разпоредбите на ал. 3 и 4 практически се извършва ново оценяване, което би довело до непредвидимост за участниците в конкурсите за ВКС и ВАС.
	
12.5. В чл. 322, ал. 4, регламентиращ проверката при повишаване/преместване би могло да се добави освен проверката по чл. 201 и тази по „по чл. 199“, т. е. след думата: „изискванията“  да се добави израза: „по чл. 199 и“.
Мотиви: Постигане на синхрон в разпоредбите, доколкото проверката по чл. 199 е предвидена в следващата ал. 5 при отказ от повишаване/преместване.
	
	12.6. В чл. 322, ал. 7 преди израза „по ал. 5 и 6 “ да се добави и „ ал. 3“.
	Мотиви: Предложението за редакция е с оглед по-голяма прецизност и яснота за  реда на обжалване и по отношение на решенията по ал. 3. 

12.7. В чл. 323, ал. 9 след „конкурсните комисии“ да се добави изразът:  „както и избор по реда на глава 10, раздел II“ („Административни ръководители“.)
	
	12.8.	В чл. 323, ал. 7 думата „преместените“ да се замени с „разкритите“ длъжности, тъй като терминът е неточен. 

12.9. Да се прецизира текстът в изречение първо на чл. 336, ал. 4, както и да опадне въведеният в чл. 324, ал. 1 срок на командироване.
Мотиви: Използваният в чл. 336, ал. 4 израз „се освобождава“ създава неяснота за целта, вложения смисъл и качеството на този вид щатни длъжности. Така „освободените“ длъжности ще могат ли да бъдат предмет на конкурсни процедури, попадат ли в обхвата на приложното поле по реда на чл. 322, ал. 6 от ЗСВ или смисълът е само в контекста за приложение на института на командироването.
12.10. В чл. 339, ал. 3 изразът „свободно място“ да се замени с „на незаета щатна длъжност“. 
12.11. В чл. 432 - Да бъде въведен по-опростен механизъм за приключване обучението на кандидатите за младши съдии в НИП и премахнати регламентираните писмени и устни изпити, доколкото тази процедура усложнява процеса по приключване на обучението, ангажира допълнителен ресурс за ВСС, а и в края на обучението съдебните обучители, които провеждат задължителното първоначално обучение, изготвят доклади за нравствените и професионалните качества на кандидатите за младши съдии, младши прокурори и младши следователи по време на обучението, които се предоставят на Висшия съдебен съвет, респективно Висшия прокурорски съвет.
	12.12. В §12 от Преходните и заключителни разпоредби думата „Насрочените“ да се замени с „Обявените“.
Р-13. ОТНОСНО: Искане от Даниела Светозарова Христова – съдия в Окръжен съд – Варна, участник в конкурс за повишаване в апелативните съдилища – търговско отделение.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

13.1. Да се публикува на интернет страницата на Съдийската колегия, изпълняваща функциите на Висш съдебен съвет, мотивираното становище на конкурсната комисия по конкурса за повишаване в апелативните съдилища – търговско отделение, обявен с решение на Съдийската колегия на Висшия съдебен съвет по протокол № 31/26.07.2022 г. (обн. в ДВ бр. 61/02.08.2022 г.).

13.2. Да се предоставят на Даниела Светозарова Христова – съдия в Окръжен съд – Варна, копия от индивидуалните протоколи на членовете на конкурсната комисия, в частта относно нейното оценяване, по конкурса за повишаване в длъжност „съдия“ в апелативните съдилища – търговско отделение, както и да се уведоми съдия Христова, че няма постановени отводи от членове на конкурсната комисия по отношение на кандидати в конкурса.

Р-14. ОТНОСНО: Искане от д-р Атанас Симеонов Иванов - съдия в Районен съд – Благоевград, във връзка с конкурс за повишаване в длъжност „съдия“ в апелативните съдилища – търговско отделение.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

14. Да се предоставят на д-р Атанас Симеонов Иванов - съдия в Районен съд – Благоевград, копие от индивидуалните протоколи на членовете на конкурсната комисия, ведно с мотивираното становище, в частта относно неговото оценяване, по конкурса за повишаване в длъжност „съдия“ в апелативните съдилища – търговско отделение, обявен с решение на Съдийската колегия на Висшия съдебен съвет по протокол №31/26.07.2022 г. (обн. в ДВ бр. 61/02.08.2022 г.).

ВЪЗРАЖЕНИЕ

В-1. ОТНОСНО: Възражение от Деян Стоянов Вътов - съдия в Районен съд - Пловдив срещу изготвена комплексна оценка от атестиране за придобиване статут на несменяемост. (вх.№ВСС-7917/02.06.2023 г.)

След проведеното гласуване и при обявения резултат с 3 гласа „За“ и 3  гласа „Против“ предложението за определяне на максимален брой точки – 12, по критерия по част VI, т. 5 от ЕФА „Спазване на правилата за етично поведение“, решение не беше взето.

След проведеното гласуване и при обявения резултат с 2 гласа „За“ и 6  гласа „Против“ предложението за определяне на максимален брой точки – 10, по специфичния критерий за атестиране на съдия „администриране на дела и жалби, подготовка за съдебно заседание“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), на основание чл. 205, ал. 2 от ЗСВ, ДА ИЗСЛУША Деян Стоянов Вътов - съдия в Районен съд - Пловдив, във връзка с постъпилото възражение срещу изготвена комплексна оценка от атестиране за придобиване статут на несменяемост. 

1.2. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.) ДА ОСТАВИ БЕЗ УВАЖЕНИЕ възражението на Деян Стоянов Вътов - съдия в Районен съд - Пловдив, срещу изготвена комплексна оценка от атестиране за придобиване статут на несменяемост. 

Мотиви: Подаденото от съдия Деян Вътов възражение е по отношение определените от КАК точки по двата от критериите – по част VI, т. 5 „Спазване правилата на етично поведение“ и по част VII, т. 3 „Администриране на дела и жалби, подготовка за съдебно заседание“ 
Доколкото настоящото възражение преповтаря изложеното в предходните възражения на магистрата, които са съобразени от КАК и отразени в изложените мотиви към ЕФА, КАК счита, че няма основание за промяна в становището й, и затова приема възражението за неоснователно, поради което го оставя без уважение. Така определеният общ брой точки следва да остане 98 т. при словесна оценка за работата на съдията през атестационния период „много добра“.

1.3. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), на основание чл. 196, ал. 1, т. 2 от ЗСВ, ДА ПРОВЕДЕ атестиране за придобиване статут на несменяемост на Деян Стоянов Вътов - съдия в Районен съд – Пловдив. 

1.4. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), на основание чл. 205, ал. 4, т. 1 от ЗСВ, ДА ПРИЕМЕ комплексна оценка от атестирането „МНОГО ДОБРА“ -  98 (деветдесет и осем) точки на Деян Стоянов Вътов - съдия в Районен съд – Пловдив. 
 
1.5. ПРЕДЛАГА на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.) Деян Стоянов Вътов - съдия в Районен съд – Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

1.6. Внася предложението в заседание на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), насрочено на 21.05.2024 г., за разглеждане и произнасяне.

ЕДИННИ ФОРМУЛЯРИ 

С-1. ОТНОСНО: Придобиване статут на несменяемост на Мария Милкова Дългичева - съдия в Районен съд - Пловдив. (вх.№ВСС-7919/02.06.2023 г.)
След проведеното гласуване и при обявения резултат с 6 гласа „За“ и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1.  ПРИЕМА ИЗЦЯЛО обобщения доклад на атестационния състав ведно с направеното предложение за атестиране за придобиване статут на несменяемост на Мария Милкова Дългичева - съдия в Районен съд – Пловдив. 

1.2. Налице са условията по чл. 196, ал. 1, т. 2 от ЗСВ за провеждане на атестиране за придобиване статут на несменяемост на Мария Милкова Дългичева - съдия в Районен съд – Пловдив. 

1.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 100 (сто) точки на Мария Милкова Дългичева - съдия в Районен съд – Пловдив. 

1.4. ПРЕДОСТАВЯ, на основание чл. 205, ал. 1 от ЗСВ, на Мария Милкова Дългичева - съдия в Районен съд - Пловдив, резултатите от атестирането, за запознаване. 

1.5. ПРИ ВРЪЩАНЕ на резултатите от атестиране, подписани без възражение от магистрата, ВНАСЯ В СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), предложение за провеждане на атестиране за придобиване статут на несменяемост, на основание чл. 196, ал. 1, т. 2 от ЗСВ, както и приемане, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на съдия Дългичева. 

С-2. ОТНОСНО: Периодично атестиране на Даниела Евтимова Павлова-Радева - съдия в Софийския районен съд.  (вх.№ВСС-7156/10.05.2023 г.)
След проведеното гласуване и при обявения резултат с 6 гласа „За“ и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

2.1.  ПРИЕМА ИЗЦЯЛО обобщения доклад на атестационния състав ведно с направеното предложение за периодично атестиране на Даниела Евтимова Павлова-Радева - съдия в Софийския районен съд. 

2.2. Налице са условията по чл. 196, ал. 1, т. 3 от ЗСВ за провеждане на периодично атестиране на Даниела Евтимова Павлова-Радева - съдия в Софийския районен съд. 

2.3. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ – 99 (деветдесет и девет) точки на Даниела Евтимова Павлова-Радева - съдия в Софийския районен съд. 

2.4. ПРЕДОСТАВЯ, на основание чл. 205, ал. 1 от ЗСВ, на Даниела Евтимова Павлова-Радева - съдия в Софийския районен съд, резултатите от атестирането, за запознаване. 

2.5. ПРИ ВРЪЩАНЕ на резултатите от атестиране, подписани без възражение от магистрата, ВНАСЯ В СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), предложение за провеждане на периодично атестиране, на основание чл. 196, ал. 1, т. 3 от ЗСВ, както и приемане, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на съдия Павлова-Радева. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-3. ОТНОСНО: Предложение административния ръководител - председател на Районен съд - Попово за повишаване на Хрисимир Максимов Пройнов   - съдия в Районен съд - Попово, с ранг „съдия в ОС“, на място в по-горен ранг„съдия в АС“. (вх.№ВСС-6724/16.04.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), ДА ПОВИШИ, на основание чл. 234 от ЗСВ, Хрисимир Максимов Пройнов   - съдия в Районен съд - Попово, с ранг „съдия в ОС“, на място в по-горен ранг„съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

3.2. Внася предложението в заседание на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), насрочено за  23.04.2024 г., за разглеждане и произнасяне. 

С-4. ОТНОСНО: Предложение административния ръководител - председател на Софийския районен съд за повишаване на Светлана Николаева Рачева-Янева – съдия в Софийския районен съд, с ранг „съдия в АС“, на място в по-горен ранг„съдия във ВКС и ВАС“. (вх.№ВСС-6746/17.04.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), ДА ПОВИШИ, на основание чл. 234 от ЗСВ, Светлана Николаева Рачева-Янева – съдия в Софийския районен съд, с ранг „съдия в АС“, на място в по-горен ранг„съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

4.2. Внася предложението в заседание на Съдийската колегия на ВСС, изпълняваща функциите на ВСС съгласно §23, ал. 2 от ПЗР на ЗИД на КРБ (обн., ДВ, бр. 106/22.12.2023 г.), насрочено за  23.04.2024 г., за разглеждане и произнасяне. 

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

С-5. ОТНОСНО: Предложение от административния ръководител -председател на Районен съд - Пазарджик за придобиване статут на несменяемост на Иванка Николова Пенчева - съдия в Районен съд - Пазарджик. (вх.№ВСС-5296/25.03.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

5.1. ОТКРИВА, на основание чл. 52, ал. 2, във връзка с чл. 52, ал.1 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за придобиване статут на несменяемост на Иванка Николова Пенчева - съдия в Районен съд - Пазарджик, на основание чл. 196, ал. 1, т. 2 от ЗСВ, за периода 22.04.2019 г. – 22.04.2024 г.

5.2. На основание чл. 58, ал. 1 от Наредбата да се изискат от административния ръководител на Районен съд - Пазарджик необходимите документи по чл. 58, ал. 2 за провеждане на атестиране.

С-6. ОТНОСНО: Предложение от и.ф. административен ръководител -председател на Районен съд - Оряхово за придобиване статут на несменяемост на Борислав Методиев Методиев - съдия в Районен съд - Оряхово. (вх.№ВСС-6725/16.04.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

6.1. ОТКРИВА, на основание чл. 52, ал. 2, във връзка с чл. 52, ал.1 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за придобиване статут на несменяемост на Борислав Методиев Методиев - съдия в Районен съд - Оряхово, на основание чл. 196, ал. 1, т. 2 от ЗСВ, за периода 22.04.2019 г. – 22.04.2024 г.

6.2. На основание чл. 58, ал. 1 от Наредбата да се изискат от административния ръководител на Районен съд - Оряхово необходимите документи по чл. 58, ал. 2 за провеждане на атестиране.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-7. ОТНОСНО: Предложение от административния ръководител -председател на Софийския районен съд за периодично атестиране Георги Андонов Крушарски - съдия в Софийския районен съд. (вх.№ВСС-6747/17.04.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

7.1. ОТКРИВА, на основание чл. 52, ал. 2, във връзка с чл. 52, ал.1 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране на Георги Андонов Крушарски - съдия в Софийския районен съд, на основание чл. 196, ал. 1, т. 3 от ЗСВ, за периода 16.04.2019 г. – 16.04.2024 г.

7.2. На основание чл. 58, ал. 1 от Наредбата да се изискат от административния ръководител на Софийския районен съд необходимите документи по чл. 58, ал. 2 за провеждане на атестиране.

С-8. ОТНОСНО: Предложение от административния ръководител -председател на Софийския районен съд за периодично атестиране Румяна Милчева Найденова - съдия в Софийския районен съд. (вх.№ВСС-6751/17.04.2024 г.)
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

8.1. ОТКРИВА, на основание чл. 52, ал. 2, във връзка с чл. 52, ал.1 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране на Румяна Милчева Найденова - съдия в Софийския районен съд, на основание чл. 196, ал. 1, т. 3 от ЗСВ, за периода 17.04.2019 г. – 17.04.2024 г.

8.2. На основание чл. 58, ал. 1 от Наредбата да се изискат от административния ръководител на Софийския районен съд необходимите документи по чл. 58, ал. 2 за провеждане на атестиране.

ДОПЪЛНИТЕЛНИ ТОЧКИ

Р-15. ОТНОСНО: Искане от Светлин Велков Михайлов - съдия в Софийски градски съд, във връзка с конкурс за повишаване в длъжност „съдия“ в апелативните съдилища – търговско отделение.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

15. Да се предоставят на Светлин Велков Михайлов - съдия в Софийски градски съд, копия от индивидуалните протоколи на членовете на конкурсната комисия, ведно с мотивираното становище, в частта относно неговото оценяване, по конкурса за повишаване в длъжност „съдия“ в апелативните съдилища – търговско отделение, обявен с решение на Съдийската колегия на Висшия съдебен съвет по протокол №31/26.07.2022 г. (обн. в ДВ бр. 61/02.08.2022 г.).

Р-16. ОТНОСНО: Заявление от Тодорка Стоянова Цончева – административен ръководител – председател на Районен съд – Котел за освобождаване от длъжността „административен ръководител“ и от длъжността „съдия“, на основание чл. 165, ал. 1, т. 2 от ЗСВ.
След проведеното гласуване и при обявения резултат с 8 гласа „За“ 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

16. Да се изиска от административния ръководител – председател на Окръжен съд – Сливен становище за определяне на изпълняващ функциите „административен ръководител – председател“ на Районен съд – Котел.

ПРЕДСЕДАТЕЛ НА КОМИСИЯТА
ПО АТЕСТИРАНЕТО И КОНКУРСИТЕ
КЪМ СЪДИЙСКАТА КОЛЕГИЯ, ИЗПЪЛНЯВАЩА ФУНКЦИИТЕ НА ВИСШ СЪДЕБЕН СЪВЕТ: (п)
ДРАГОМИР КОЯДЖИКОВ